Početkom 2016. godine odabrana grupa fotografa posetila je opservatorije ESO-a u Čileu.
Imali su zadatak da zabeleže izvanredne slike ovih dalekih postrojenja
za Planetarijum i centar za posetioce ESO Supernova koji je još uvek u fazi priprema.
Ovo je ESOkast!
Savremena tehnologija i život iza kulisa u ESO-u, Evropskoj južnoj opservatoriji.
Planetarijum i centar za posetioce ESO Supernova se otvara 2017. godine
u Garhingu u Nemačkoj, sedištu ESO-a.
Posetioci će moći da vide izvanredne slike.
U sklopu planetarijuma je kupola na kojoj će se projektovati slike u obliku ribljeg oka.
Takve slike koje su širokougaone mogu se snimiti
uz pomoć specijalnih objektiva koji se stavljaju na digitalne SLR fotoaparate.
Ima li boljeg mesta za stvaranje neobičnih slika predivnog noćnog neba
od pustinje Atakama na severu Čilea?
U martu 2016. godine, „Fulldome ekspedicija" se uputila ka opservatorijama ESO-a
gde se kroz izrazito vedro i mračno nebo savršeno vidi vasiona.
Članovi ekspedicije bili su ugledni foto ambasadori ESO-a
Juri Belecki, Petr Horalek i Babak Tafriši.
U timu je bio i Teofanis Matsopulos, osnivač Ultrafastove planetarijumske kinematografije.
Tim se prvo sastao u Paranalu, gde se nalazi Evropski izuzetno veliki teleskop.
Nakon što su snimili niz zadivljujućih fotografija,
tim se pripremio za šestosatno putovanje do najvećeg astronomskog projekta na Zemlji:
ALMA, odnosno Atakama veliki milimetarski/submilimetarski stroj.
Ovde, na 5000 metara nadmorske visine, u izazovnim vremenskim uslovima platoa Šahnantor,
članovi tima su naporno radili kako bi dobili više dramatičnog materijala.
Šahnantor je možda savršen za submilimetarsku astronomiju, ali vazduh sa niskom količinom kiseonika i hladno,
suvo vreme, ljudima izuzetno otežavaju uslove za rad.
Nakon napornih i dugih noći snimanja u ALMI,
naš tim je otišao južnije ka poslednjoj stanici na svom putovanju:
La Siji, prvoj ESO opservatoriji.
La Sija je već duže vreme glavno uporište ESO-a i u ovoj organizaciji
se i dalje koriste dva teleskopa prečnika od 4 metra, koji su među najproduktivnijim na svetu.
Mnoge države članice ESO-a koriste proverenu infrastrukturu La Sije.
Te države projekte sprovode u svojim postrojenjima.
Članovi tima su izvesno vreme proveli u istraživanju opservatorije pošto su imali mnogo materijala za slikanje
te su morali da odaberu najbolja mesta.
Kao što je slučaj i sa Paranalom i ALMOM,
materijal koji je „Fulldome ekspedicija" prikupila u La Siji je očaravajući.
Članovi ESO „Fulldome ekspedicije" su uspešno snimili čitav dijapazon prelepih slika,
među kojima su Fulldome slike komparacije, slike bez pokreta i hiljade slika ESO postrojenja,
ali i veličanstvenog čileanskog noćnog neba.
Za naš tim vrednih astrofotografa
ovo putovanje je bila savršena prilika da testiraju i razviju svoje sposobnosti pod jednim od najmračnijih nebeskih svodova na Zemlji.
Izuzetno čileansko nebo ih nije razočaralo.
ESO Supernova će biti prvi planetarijum na svetu koji će biti otvoren za posetioce.
ESO će na taj način dati pristup svim ovim visokokvalitetnim slikama
- posetiocima od laika do kolega iz ostalih planetarijuma - i to besplatno.
Već sada možete da skinete prve rezultate sa vebsajta ESO-a.
„Fulldome ekspedicija" je javnosti pružila uvid u lepote čileanskog neba.
Nastavlja misiju ESO-a da čari noćnog neba podeli
sa svima koji žele da ih vide.
Transkripcija - ESO; prevela - Mirjana Dragović